Document ID: 31996D0473

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουλίου 1996 για τη θέσπιση του προβλεπόμενου ισοζυγίου παραγωγής, καταναλώσεως καθώς και εισαγωγών και εξαγωγών μπανανών για την Κοινότητα για το 1996 (Κείμενο που παρουσιάζει ενδιαφέρον για τον ΕΟΧ) (96/473/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι στο άρθρο 16 του κανονισμού (ΕΟΚ) αριθ. 404/93 προβλέπεται ότι καθορίζεται κάθε χρόνο προβλεπόμενο ισοζύγιο με βάση ορισμένες παραμέτρους της αγοράς 7 ότι ο κύριος στόχος του ισοζυγίου αυτού είναι να καθοριστούν οι προβλέψεις της κοινοτικής παραγωγής και της καταναλώσεως και οι προβλέψεις εισαγωγών παραδοσιακών μπανανών ΑΚΕ και κατά συνέπεια οι ανάγκες σε εφοδιασμό της κοινοτικής αγοράς και η κατάλληλη ποσότητα της δασμολογικής ποσόστωσης 7
ότι στο ισοζύγιο αυτό πρέπει να ληφθούν υπόψη, σύμφωνα με το άρθρο 16 παράγραφος 3 του κανονισμού (ΕΟΚ) αριθ. 404/93, οι επιπτώσεις από τις τροπικές θύελλες Iris, Luis και Marilyn που ζημίωσαν σημαντικά την παραγωγή της Μαρτινίκας και της Γουαδελούπης και τις εισαγωγές παραδοσιακών μπανανών ορισμένων ΑΚΕ έως τον Ιούλιο του 1996 7
ότι η επιτροπή διαχείρισης για τις μπανάνες δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το προβλεπόμενο ισοζύγιο παραγωγής, καταναλώσεως, καθώς και εισαγωγών και εξαγωγών μπανανών για την Κοινότητα, καθορίζεται στο παράρτημα της παρούσας απόφασης για το 1996.
Άρθρο 2
Η παρούσα απόφαση απευθύνεται στα κράτη μέλη..
Βρυξέλλες, 30 Ιουλίου 1996.

Labels: 7
3
17
6